
REGLEMENT FOR TILDELING AV FOU-TID VED AVDELING FOR HELSE- OG SOSIALFAG

Kriterier for tildeling av FoU-tid

Forskning er en plikt som er pålagt alle institusjoner som driver høgre utdanning. Tildeling av FoU-tid skjer etter søknad til dekanen. 

Ved tildeling av FoU-ressurs vil det bli lagt vekt på følgende:

· Kvalitet på søknaden 

· Prosjektets relevans generelt og i forhold til avdelingens satsningsområder spesielt.

· Vurdering av søkerens mulighet til å gjennomføre prosjektet 

· Framdrift i tidligere FoU-prosjekter og tilfredsstillende rapportering (gjelder i de tilfeller søkeren tidligere har fått tildelt FoU-ressurs).

· At søkeren kan sikres tilfredsstillende veiledning internt eller eksternt.

Søkere kan ikke tildeles støtte dersom søknaden deres etter FoU-utvalgets vurdering ikke tilfredsstiller kravene til kvalitet og relevans eller dersom det ikke er levert tilfredsstillende framdrift i tidligere FoU-prosjekter som det er gitt støtte til.

Det er mulig å søke om ressurser til forprosjekt med sikte på å lage en prosjektsøknad som skal fremmes som søknad ved den ordinære søknadsfristen året etter. Ved vurdering av slike søknader skal FoU-utvalget først og fremst legge vekt på kravene som er satt opp i kulepunkt 2 og 5 over. (Se også organisering.)

Søknadsprosedyrer og frister

Tid til FoU tildeles etter særskilt søknad. Alle søknader skal sendes til dekanen ved avdelingsadministrasjonen. Frist for å søke om FoU-midler for kommende studieår er hvert år 15. mars.

Søknadene skrives på fastsatt skjema og skal blant annet innholde opplysninger om tittel, prosjekttype, problemstilling, målsetting, teorigrunnlag, metode, veiledning, framdriftsplan og ressursbehov.

Etter at søknadene er klargjort av avdelingsadministrasjonen, vil følgende prosedyre bli fulgt:

1) FoU-utvalget vurderer søknadene i forhold til gjeldene kriterier for tildeling av FoU-tid og lager en innstilling til dekanen. Innstillingen skal inneholde opplysning om hvilke prosjekt som bør få støtte, størrelse på tildeling i prosent av hel stilling og rangering av søknadene som er funnet støtteverdige. 

2) Etter at utvalget har laget sin innstilling sendes den over til dekanen (som fortrolig informasjon)

3) Før dekanen fatter sin beslutning vil instituttlederne få anledning til å uttale seg om hvilke konsekvenser eventuelle tildelinger får for muligheten til å gjennomføre undervisning og andre oppgaver som må ivaretas ved instituttet i det kommende studieåret. 

4) Dekanen fatter vedtak om tileling av FoU-tid.

5) Det sendes svarbrev til søkerne med kopi til instituttlederne senest 15. juni. 

6) Instituttlederne innarbeider tildelt FoU-tid i arbeidsplanene for det kommende studieåret og sørger for at arbeidsoppgavene blir  organisert slik at tildelt FoU-tid kan tas ut som sammenhengende tid når ikke tungveiende grunner gjør at dette ikke er mulig.

Godkjent 29.12.04

Knut Duesund (sign)

fung. dekan

\FoU-tid291204

2

